Επαναστατικό Κομμουνιστικό Κίνημα Ελλάδας

Το Επαναστατικό Κομμουνιστικό Κίνημα Ελλάδας (Ε.Κ.Κ.Ε.) είναι ελληνικό μαρξιστικό-λενινιστικό πολιτικό κόμμα. Ιδρύθηκε το 1970 από Έλληνες πολιτικούς πρόσφυγες, διωκόμενους από τη Χούντα, στο Δυτικό Βερολίνο. Οι ιδεολογικές της αναφορές βρίσκονται στο μαοϊσμό. Η θέση της, αναφορικά με την κρίση στο ελληνικό κομμουνιστικό κίνημα, μετά την 6η Ολομέλεια της Κεντρικής Επιτροπής του Κ.Κ.Ε., ήταν αυτή της υποστήριξης του Νίκου Ζαχαριάδη.

Στην Προγραμματική Διακήρυξη του, που ψηφίστηκε στο ιδρυτικό συνέδριο την άνοιξη του 1970, το ΕΚΚΕ υποστήριζε ότι ο χαρακτήρας της Επανάστασης στην Ελλάδα θα είναι σοσιαλιστικός, σε αντίθεση με την ΟΜΛΕ, την άλλη μαρξιστική-λενινιστική οργάνωση στην Ελλάδα, που υποστήριζε τον αντιιμπεριαλιστικό λαϊκοδημοκρατικό της χαρακτήρα.

150px|μικρογραφία|Το παλαιότερο λογότυπο του Ε.Κ.Κ.Ε

Το ΕΚΚΕ, μέσω της φοιτητικής του παράταξης ΑΑΣΠΕ (Αντιφασιστική Αντιιμπεριαλιστική Σπουδαστική Παράταξη Ελλάδας), πρωτοστάτησε στον Αντιδικτατορικό Αγώνα, όπως αυτό φαίνεται και από το μεγάλο αριθμό μελών της στην επιτροπή κατάληψης του Πολυτεχνείου το 1973. Πολλά μέλη του συνελήφθησαν και βασανίστηκαν επί Δικτατορίας, με χαρακτηριστικότερη περίπτωση εκείνη του Χρήστου Μπίστη.

Σε αντίθεση με άλλες οργανώσεις της Αριστεράς, το ΕΚΚΕ κατά τη Μεταπολίτευση δεν υπέβαλε τη δήλωση περί αποκήρυξης της βίαιης επανάστασης. Σε μια περίοδο που το ΚΚΕ μόλις ίδρυε τις πρώτες του Οργανώσεις Βάσης, μετά από τη διάλυσή τους, το 1958, το ΕΚΚΕ ισοψηφούσε με το ΚΚΕ σε μέλη. Ήταν μάλιστα η μεγαλύτερη εξωκοινοβουλευτική οργάνωση της Αριστεράς, με 6.000 μέλη κατά τη Μεταπολίτευση.

Στις εκλογές του 1974, σε αντίθεση με τις άλλες οργανώσεις της Αριστεράς, το ΕΚΚΕ έλαβε μέρος, αποσπώντας όμως μόνο 11.000 ψήφους, ποσοστό 0,2%. Μικρή αύξηση είχε στις εκλογές του 1977, 0,23%.

Η θεωρία των τριών κόσμων που υιοθέτησε και η εξίσωση της επικινδυνότητας ΕΣΣΔ-ΗΠΑ για την Ελλάδα, προκάλεσε αφενός μεν μαζική αποχώρηση μελών και στελεχών του κατά τα τέλη της δεκαετίας του 1970, αφετέρου σύγκλιση ιδεολογική με το Μ-Λ ΚΚΕ, το οποίο τότε ήδη ασπαζόταν τη θεωρία των τριών κόσμων. Έτσι, στις εκλογές του 1981, κατέβηκαν με το ενιαίο ψηφοδέλτιο ΕΚΚΕ-Μ-Λ ΚΚΕ, το οποίο, όμως, συγκέντρωσε μόλις 4.700 ψήφους, 0,08%.

Η έλευση του ΠΑΣΟΚ στην εξουσία προκάλεσε σύγχυση και στο ΕΚΚΕ, αναφορικά με το χαρακτήρα του κόμματος αυτού, και μεγαλύτερες αποχωρήσεις, παρά τις σχετικές επιτυχίες στις δημοτικές εκλογές του 1982. Ωστόσο, στις εκλογές του 1985, το ΕΚΚΕ αύξησε τις ψήφους που απέσπασε, λαμβάνοντας 7.001 ψήφους και ποσοστό 0,11%. Στις τελευταίες εκλογές που συμμετέχει αυτόνομα, τον Ιούνη του 1989, το ΕΚΚΕ λαμβάνει 2.760 ψήφους, ποσοστό 0,04%.

Από εκεί κι έπειτα, το ΕΚΚΕ συμμετέχει στο εκλογικό σχήμα Αριστερή Πρωτοβουλία το Νοέμβρη του 1989 (0,2%, 13.554 ψήφοι), από κοινού με το ΚΚΕ Εσωτερικού-Ανανεωτική Αριστερά, την Εναλλακτική Αντικαπιταλιστική Συσπείρωση και ανένταχτους αριστερούς. Αποτέλεσε ιδρυτική συνιστώσα, τόσο της Μαχόμενης Αριστεράς όσο και του Μετώπου Ριζοσπαστικής Αριστεράς (ΜΕ.Ρ.Α.). Το ΕΚΚΕ αποτέλεσε ιδρυτική συνιστώσα της πολιτικής συμμαχίας ΑΝΤΑΡΣΥΑ (Αντικαπιταλιστική Αριστερή Συνεργασία για την Ανατροπή) που ιδρύθηκε τον Ιανουάριο του 2009.

Η φοιτητική παράταξη που πρόσκειται στο ΕΚΚΕ συγχωνεύτηκε στην Ενιαία Ανεξάρτητη Αριστερή Κίνηση (ΕΑΑΚ).

Εκδίδει το περιοδικό "Κόκκινο Δελτίο", ενώ η νεολαία του εκδίδει την "Κόκκινη Σφήνα".

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1974 Χρήστος Μπίστης 1.549 0,03%  7o κόμμαΕκτός Βουλής 1977 24.737 0,36%  8o κόμμαΕκτός Βουλής 1981 4.750(μαζί με Μ-Λ ΚΚΕ) 0,08%(μαζί με Μ-Λ ΚΚΕ)  11o κόμμαΕκτός Βουλής 1985 7.001 0,11%  9o κόμμαΕκτός Βουλής 1989 Ι 2.760 0,04%  18o κόμμαΕκτός Βουλής 1989 ΙΙ 13.554(Αριστερή Πρωτοβουλία) 0,20%(Αριστερή Πρωτοβουλία)  7o κόμμαΕκτός Βουλής 1990 1.350 0,02%  20o κόμμαΕκτός Βουλής 1993 διοικούσα επιτροπή 8.160(Μαχόμενη Αριστερά) 0,12%(Μαχόμενη Αριστερά)  10o κόμμαΕκτός Βουλής 1996 10.443(Μαχόμενη Αριστερά) 0,15%(Μαχόμενη Αριστερά)  12o κόμμαΕκτός Βουλής 2000 8.132(ΜΕ.Ρ.Α.) 0,12%(ΜΕ.Ρ.Α.)  11o κόμμαΕκτός Βουλής 2004 11.264(ΜΕ.Ρ.Α.) 0,15%(ΜΕ.Ρ.Α.)  8o κόμμαΕκτός Βουλής 2007 11.859(ΜΕ.Ρ.Α.) 0,17%(ΜΕ.Ρ.Α.)  10o κόμμαΕκτός Βουλής 2009 24.737(ΑΝΤ.ΑΡ.ΣΥ.Α.) 0,36%(ΑΝΤ.ΑΡ.ΣΥ.Α.)  8o κόμμαΕκτός Βουλής 2012 Ι 75.428(ΑΝΤ.ΑΡ.ΣΥ.Α) 1,19%(ΑΝΤ.ΑΡ.ΣΥ.Α.)  13ο κόμμαΕκτός Βουλής 2012 ΙΙ 20.416(ΑΝΤ.ΑΡ.ΣΥ.Α.) 0,33%(ΑΝΤ.ΑΡ.ΣΥ.Α.)  12ο κόμμαΕκτός Βουλής 2015 Ι 39.455(ΑΝΤ.ΑΡ.ΣΥ.Α.-Μ.ΑΡ.Σ.) 0,64%(ΑΝΤ.ΑΡ.ΣΥ.Α.-Μ.ΑΡ.Σ.)  12o κόμμαΕκτός Βουλής 2015 IΙ  46.096(ΑΝΤ.ΑΡ.ΣΥ.Α.-Ε.Ε.Κ.) 0,85%(ΑΝΤ.ΑΡ.ΣΥ.Α.-Ε.Ε.Κ.)  10o κόμμαΕκτός Βουλής 2019 23.191(ΑΝΤ.ΑΡ.ΣΥ.Α.) 0,41%(ΑΝΤ.ΑΡ.ΣΥ.Α.)  12o κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1984 Χρήστος Μπίστης 17.789 0,30%  9η - 1999 διοικούσα επιτροπή 10.884(ΜΕ.Ρ.Α.) 0,17%(ΜΕ.Ρ.Α.)  18η - 2004 13.387(ΜΕ.Ρ.Α.) 0,22%(ΜΕ.Ρ.Α.)  14η - 2009 21.951 0,43%  13η - 2014 41.299 0,72%  18η - 2019 36.334 0,64%  20η -

 Παραπομπές 

 Εξωτερικοί σύνδεσμοι 


Κατηγορία:Συνιστώσες της ΑΝΤΑΡΣΥΑ
Κατηγορία:Ελληνικά πολιτικά κόμματα
Κατηγορία:Αντικαπιταλιστικά κόμματα στην Ελλάδα
Κατηγορία:Ευρωσκεπτικιστικά κόμματα στην Ελλάδα
Κατηγορία:Κομμουνιστικά κόμματα στην Ελλάδα
Κατηγορία:Μαοϊστικές οργανώσεις στην Ελλάδα